stanford-oval/wikipedia huggingface dataset:
เดลี่ เอ็กซ์เพรส
แหล่งข้อมูลอื่น

หนังสือพิมพ์เดลี่ เอกซ์เพรส เก็บถาวร 2008-10-30 ที่ เวย์แบ็กแมชชีน
อ่านเดลี่ เอ็กซ์เพรสย้อนหลัง เก็บถาวร 2010-01-03 ที่ เวย์แบ็กแมชชีน
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย 
| ด ค กเครือเนชั่น |
| --- | --- |
สื่อและสิ่งพิมพ์: เดอะเนชั่น • กรุงเทพธุรกิจ • เนชั่นสุดสัปดาห์ • คมชัดลึก • เนชั่นจูเนียร์ · กรุงเทพธุรกิจบิซวีค • เดลี่เอ็กซ์เพรส
สื่ออื่น: บิสซิเนสรีวิว • ลลนา • บูม • เนชั่นจูเนียร์
สื่อโทรทัศน์: เนชั่นทีวี • สปริง 26
บริษัท: เนชั่น เอ็ดดูเทนเมนท์ • เนชั่น บุ๊กส์  • เนชั่น บรอดแคสติ้ง คอร์ปอเรชั่น
ผู้ก่อตั้งและผู้บริหาร: ธนาชัย ธีรพัฒนวงศ์ • สุนิดา กิติยากร • ธรรมนูญ มหาเปารยะ • เชวง จริยะพิสุทธิ์ • แซม กฤษณะ • ธนะชัย สันติชัยกูล
บุคคลสำคัญ: สุทธิชัย หยุ่น • เทพชัย หย่อง • สุภาพ คลี่ขจาย • สรยุทธ สุทัศนะจินดา • กนก รัตน์วงศ์สกุล · ธีระ ธัญไพบูลย์ • จอมขวัญ หลาวเพ็ชร์ • วีณารัตน์ เลาหภคกุล • กฤษนะ ละไล • กวี จงกิจถาวร • โสภณ องค์การณ์ • ก่อเขต จันทเลิศลักษณ์ • แอนดรูว์ บิ๊กส์ • วรเทพ สุวัฒนพิมพ์
รายการเด่น: เก็บตกจากเนชั่น • คมชัดลึก • ชีพจรโลกวันนี้ • ชีพจรโลกกับสุทธิชัย หยุ่น • เช้าข่าวข้น คนข่าวเช้า • ข่าวข้นคนข่าว • ข่าวข้นรับอรุณ • ข่าวข้นคนเนชั่น • จุดชนวนความคิด • อี-ไลฟ์ อี-บิสสิเนส • เขียวยกแผง • ก๊วนเศรษฐกิจ • สยามเช้านี้ • ถูกผิดคิดเอง • จมูกมด• ใช่หรือไม่ ได้รู้กัน
อาคารเนชั่นอินเตอร์ลิงก์ (เนชั่นทาวเวอร์) • มหาวิทยาลัยเนชั่น • หมวดหมู่
เดรก (นักดนตรี)

| เดรก |
| --- | --- |
เดรกในปี ค.ศ. 2016
ข้อมูลพื้นฐาน
ชื่อเกิด: ออบรีย์ เดรก แกรห์ม
เกิด:  (1986-10-24) 24 ตุลาคม ค.ศ. 1986 (38 ปี) โทรอนโต, รัฐออนแทริโอ, แคนาดา
แนวเพลง: ฮิปฮอป, อาร์แอนด์บี, ป็อป
อาชีพ: แร็ปเปอร์ นักร้อง นักแสดง
เครื่องดนตรี: เสียงร้อง ออโต้จูน
ช่วงปี: 2001–ปัจจุบัน
ค่ายเพลง: OVO Sound, Young Money, Cash Money, Republic

เว็บไซต์: www.myspace.com/thisisdrake
ออบรีย์ เดรก แกรห์ม (อังกฤษ: Aubrey Drake Graham) เกิดเมื่อวันที่ 24 ตุลาคม ค.ศ. 1986 หรือมีฉายาในวงการเพลงว่า เดรก (อังกฤษ: Drake) เป็นแร็ปเปอร์ ชาวแคนาดา เขาเป็นที่รู้จักจากการแสดงในบท จิมมี บรูกส์ ในซีรีส์ทางโทรทัศน์เรื่อง Degrassi: The Next Generation เขาเริ่มมีชื่อเสียงเมื่อเข้าร่วมกับค่ายยังมันนีย์เอนเตอร์เทนเมนต์  หลังจากนั้นได้เซ็นสัญญาอย่างเป็นทางการกับค่ายเพลงในเดือนมิถุนายน 2009  ในเดือนพฤศจิกายน 2009 ลิล เวย์นได้ประกาศว่าจะมีผลงานของเดรกอัลบั้มชุดแรก ชื่อ Thank Me Later อัลบั้มออกขายเมื่อวันที่ 15 มิถุนายน ค.ศ. 2010 และติดอันดับ 1 ในสัปดาห์แรกของบิลบอร์ด 200
เขาทำงานร่วมกับศิลปินฮิปฮอปอื่นอย่างเช่น ลิล เวย์น, จีซี, คานเย่ เวสต์, เอ็มมิเน็ม และเจย์-ซี เขาได้รับการเสนอชื่อเข้าชิงรางวัลหลายรางวัล รวมถึงในรางวัลแกรมมี่ ยังได้รับเชิญให้ไปแสดงในงานแกรมมี่ปี 2010 เขาได้รับรางวัลจูโน ในปี 2010 ในสาขาศิลปินหน้าใหม่ยอดเยี่ยมและศิลปินแร็ปแห่งปี
ปัจจุบัน เดรก ได้ประกาศยอดจำหน่ายและยอดเผยแพร่บนสตีมมิ่งทั้งหมด ซิงเกิล ถึง 170 ล้านยูนิต ทำลายสถิติรีแอนนา เมื่อวันที่ 30 มิถุนายน 2018, อัลบั้ม 20 ล้านยูนิต จากสมาคมผู้ประกอบกิจการเพลงของสหรัฐอเมริกา มียอดขายจริง 150 ล้านก๊อปปี้ (รวมระบบสตีมมิ่ง 250 ล้านยูนิตทั่วโลก) และมีทรัพย์สินถึง 100 ล้านเหรียญสหรัฐ
ผลงาน > สตูดิโออัลบั้ม

Thank Me Later (2010)
Take Care (2011)
Nothing Was the Same (2013)
Views (2016)
Scorpion (2018)
Certified Lover Boy (2021)
Honestly, Nevermind (2022)
For All the Dogs (2023)
ผลงาน > มิกซ์เทปอย่างเป็นทางการ

So Far Gone (2009)
If You're Reading This It's Too Late (2015)
What a Time to Be Alive (โดย ฟิวเจอร์) (2015)
More Life (2017)
ผลงาน > อีพี

So Far Gone (EP) (2009)
Scary Hours (2018)
ผลงาน > รวมเพลง

Cake Package (2019)
เดวิด จูเลียส

| เดวิด จูเลียส |
| --- | --- |

เกิด:  (1955-11-04) พฤศจิกายน 4, 1955 (69 ปี) ไบรตันบีช บรุกลิน นครนิวยอร์ก
สัญชาติ: อเมริกัน
ศิษย์เก่า: MIT มหาวิทยาลัยแคลิฟอร์เนีย เบิร์คลีย์
มีชื่อเสียงจาก: การระบุ Kex2 โปรฮอร์โมนคอนเวอร์เทส; การโคลนตัวรับเซโรโทนินและพิวริเนอร์จิก; การค้นพบตัวรับความร้อน, ความเย็น และสารก่อความระคายที่เป็นภัย
คู่สมรส: ฮอลลี อิงกราแฮม
รางวัล: รางวัลโนเบลสาขาสรีรวิทยาหรือการแพทย์ (2021)
อาชีพทางวิทยาศาสตร์
สาขา: สรีรวิทยา ชีวเคมี ประสาทวิทยาศาสตร์
สถาบันที่ทำงาน: มหาวิทยาลัยโคลัมเบีย มหาวิทยาลัยแคลิฟอร์เนีย ซานฟรานซิสโก
อาจารย์ที่ปรึกษาในระดับปริญญาเอก: เจเรมี ธอร์เนอร์ แรนดี เชคแมน
อาจารย์ที่ปรึกษาอื่น ๆ: ริเชิร์ด แอกเซล   Alexander Rich
 
เดวิด เจย์ จูเลียส (อังกฤษ: David Jay Julius; เกิด 4 พฤศจิกายน 1955) เป็นนักสรีรวิทยาชาวอเมริกันและผู้รับรางวัลโนเบลสาขาสรีรวิทยาหรือการแพทย์ เป็นที่รู้จักจากงานเกี่ยวกับกลไกระดับโมเลกุลของการรับความเจ็บปวดกับความร้อน รวมถึงการระบุตัวรับ TRPV1 และ TRPM8 ซึ่งตรวจจับแคปไซซิน, เมนทอล และอุนหภูมิ ปัจจุบันเป็นศาสตราจารย์ประจำมหาวิทยาลัยแคลิฟอร์เนีย เบิร์คลีย์
จูเลียสได้รับรางวัลชอว์ในปี 2010 ในสาขาวิทยาศาสตร์ชีวิตและแพทยศาสตร์ และในปี 2020 ได้รับรางวัลเบรกธรูสาขาวิทยาศาสตร์ชีวิต ในปี 2021 เขาได้รับรางวัลโนเบลสาขาสรีรวิทยาหรือการแพทย์คู่กับอาร์แดม พาทาพูทิยัน
เดวิด เกฟเฟน

| เดวิด เกฟเฟน |
| --- | --- |
เกิด:  (1943-02-21) 21 กุมภาพันธ์ ค.ศ. 1943 (81 ปี) บรู๊กลิน, นิวยอร์ก, สหรัฐอเมริกา
อาชีพ: ผู้อำนวยการสร้างเพลง โปรดิวเซอร์ภาพยนตร์ โปรดิวเซอร์ละครเวที นักการกุศลสังคม
เดวิด ลอว์เรนซ์ เกฟเฟน (อังกฤษ: David Lawrence Geffen) เกิดเมื่อวันที่ 21 กุมภาพันธ์ ค.ศ. 1943 เป็นผู้อำนวยการสร้างเพลง โปรดิวเซอร์ภาพยนตร์ โปรดิวเซอร์ละครเวที นักการกุศลสังคม เกฟเฟนเป็นผู้ก่อตั้งแอสไซลัมเรเคิดส์ ในปี ค.ศ. 1970 (ที่ต่อมาขายให้กับวอร์เนอร์มิวสิกกรุป ซึ่งรวมเข้ากับอีเลกทราเรเคิดส์ ในปี 1972 เป็นค่าย อีเลกทรา/แอสไซลัมเรเคิดส์) และเกฟเฟนเรเคิดส์ ในปี 1980 และบทบาทของเขาต่อมาคือ เป็น 1 ใน 3 ผู้ก่อตั้งดรีมเวิร์กเอสเคจี หรือดรีมเวิร์กส ในปี 1994
เดวอน อัลเลน

เดวอน อัลเลน (อังกฤษ: Devon Allen; เกิดเมื่อ 12 ธันวาคม ค.ศ. 1994) เป็นนักกีฬาอเมริกันฟุตบอลและนักวิ่งข้ามรั้วชาวอเมริกัน
ประวัติ

ในเดือนมิถุนายน ค.ศ. 2014 ในการแข่งขันกรีฑาประเภทลู่และลานชายชิงแชมป์ดิวิชัน 1 ของ NCAA 2014 ที่ยูจีน รัฐออริกอน อัลเลนได้รับเหรียญทองในรายการวิ่งข้ามรั้ว 110 เมตร ด้วยเวลา 13.16 วินาที สองสัปดาห์ต่อมาในช่วงปลายเดือนมิถุนายนของปีเดียวกันในการแข่งขันกรีฑาชิงแชมป์สหรัฐอเมริกา 2014 ที่แซคราเมนโต รัฐแคลิฟอร์เนีย เขาได้รับเหรียญทองในรายการวิ่งข้ามรั้ว 110 เมตร ด้วยเวลา 13.16 วินาที
ในปี ค.ศ. 2016 เขาได้เข้าร่วมการแข่งขันโอลิมปิกฤดูร้อน 2016 ในรายการวิ่งข้ามรั้ว 110 เมตร ซึ่งรอบชิงชนะเลิศเขาจบอันดับที่ 5 ด้วยเวลา 13.31 วินาที
ความสำเร็จ

| ปี> ตัวแทนของ  สหรัฐ | การแข่งขัน> ตัวแทนของ  สหรัฐ | สถานที่> ตัวแทนของ  สหรัฐ | อันดับที่> ตัวแทนของ  สหรัฐ | ประเภท> ตัวแทนของ  สหรัฐ | หมายเหตุ> ตัวแทนของ  สหรัฐ |
| --- | --- | --- | --- | --- | --- |
| 2016 | กีฬาโอลิมปิก | รีโอเดจาเนโร, บราซิล | อันดับที่ 5 | วิ่งข้ามรั้ว 110 เมตร | 13.31 |
| 2017 | แชมป์โลก | ลอนดอน, สหราชอาณาจักร | 9th (sf) | วิ่งข้ามรั้ว 110 เมตร | 13.27 |
แหล่งข้อมูลอื่น

Oregon Ducks bio
เดวอน อัลเลน ที่กรีฑาโลก
เดวอน อัลเลน ที่เอกซ์ (ทวิตเตอร์)
เดวิด พาสเกซี

| เดวิด พาสเกซี |
| --- | --- |
เดวิด พาสเกซีบนเวทีหลังจากแสดงที่ไอโอ ชิคาโก ในเดือนเมษายน ค.ศ. 2013
เกิด:  (1960-12-22) 22 ธันวาคม ค.ศ. 1960 (63 ปี) ชิคาโก, อิลลินอยส์, สหรัฐ
สัญชาติ: อเมริกัน
อาชีพ:  นักแสดงชาย  นักแสดงตลก 
ปีปฏิบัติงาน: ค.ศ. 1983–ปัจจุบัน
เดวิด พาสเกซี (อังกฤษ: David Pasquesi; เกิด 22 ธันวาคม ค.ศ. 1960) เป็นนักแสดงและนักแสดงตลกชาวอเมริกัน ผลงานภาพยนตร์ของเขา ได้แก่ กราวด์ฮอกเดย์, สเตรนเจอร์วิทแคนดี้, ควบคุมความกระตือรือร้นของคุณ, รีเทิร์นทูมี, อิไอซ์ฮาร์เวสต์, วีป, แอทโฮมวิทเอมี เซดาริส, ลอดจ์ 49 และ หนังสือของโบบา เฟตต์
ชีวิตในวัยเด็ก

พาสเกซีเกิดในชิคาโก และเติบโตในเลกบลัฟฟ์ รัฐอิลลินอยส์ เขาจบการศึกษาจาก โรงเรียนมัธยมเลคฟอเรสต์
แหล่งข้อมูลอื่น

เดวิด พาสเกซี ที่อินเทอร์เน็ตมูวีเดตาเบส
Dave Pasquesi's Official Site
NY Times Theater Review of TJ and Dave
TJ and Dave Website
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  สหรัฐ
เดวิด เจมส์ (นักฟุตบอล)

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เดวิด เบนจามิน เจมส์
วันเกิด:   (1970-08-01) 1 สิงหาคม ค.ศ. 1970 (54 ปี)
สถานที่เกิด:  เวลวีน การ์เด้น ซิตี้, ประเทศอังกฤษ
ส่วนสูง:  1.93 เมตร (6 ฟุต 4 นิ้ว)
ตำแหน่ง:  ผู้รักษาประตู
สโมสรเยาวชน
1986–1988:  วัตฟอร์ต
สโมสรอาชีพ*
| ปี |  สโมสร |  ลงเล่น† |  (ประตู)† |
| 1988–1992 |  วัตฟอร์ต |  89 |  (0) |
| 1992–1999 |  ลิเวอร์พูล |  216 |  (0) |
| 1999–2001 |  แอสตันวิลลา |  67 |  (0) |
| 2001–2004 |  เวสต์แฮม ยูไนเต็ด |  91 |  (0) |
| 2004–2006 |  แมนเชสเตอร์ซิตี |  93 |  (0) |
| 2006–2010 |  พอร์ทสมัธ |  134 |  (0) |
| 2010–2012 |  บริสตอล ซิตี้ |  81 |  (0) |
| 2012–2013 |  บอร์นมัธ |  19 |  (0) |
| 2013 |  ไอบีวี เวสต์มานเนียยาร์ |  17 |  (0) |
| 2014 |  เกรละ บลาสเตอร์ |  12 |  (0) |
ทีมชาติ‡
| 1990–1992 |  England U21 |  10 |  (0) |
| 1994–2006 |  England B |  2 |  (0) |
| 1997–2010 |  อังกฤษ |  53 |  (0) |
ผู้จัดการทีม
2014:  เกรละ บลาสเตอร์
 นัดที่ลงเล่นและประตูที่ยิงให้ทีมสโมสร นับเฉพาะลงเล่นในประเทศ ข้อมูลล่าสุดวันที่ 14:43, 26 พฤศจิกายน ค.ศ. 2014 (UTC).  † ลงเล่น (ประตู).  ‡ นัดที่ลงเล่นและประตูที่ยิงให้ทีมชาติ ข้อมูลล่าสุดวันที่ 14:43, 19 June 2010 (UTC)
เดวิด เบนจามิน เจมส์,เอ็มบีอี (อังกฤษ: David Benjamin James) เกิดเมื่อวันที่ 1 สิงหาคม ค.ศ. 1970 เป็นนักฟุตบอลชาวอังกฤษเชื้อสายจาเมกา และเคยเป็นผู้รักษาประตูทีมชาติอังกฤษ ปัจจุบันเล่นฟุตบอลที่ประเทศอินเดียกับสโมสรเกรละ บลาสเตอร์ส เอฟซี เป็นสโมสรที่ตั้งอยู่ในรัฐเกรละ ลงแข่งในระดับอินเดียน ซุปเปอร์ลีก โดยเขาลงแข่งให้ทีมชาติอังกฤษ 53 ครั้ง โดยเริ่มลงแข่งทีมชาติเมื่อปี 1997
ในการแข่งขันฟุตบอลโลก 2010 เขาถูกบันทึกว่าเป็นผู้รักษาประตูที่อายุมากที่สุดในรอบสุดท้าย ด้วยอายุ 39 ปี นอกจากนี้เดวิด เจมส์ยังเป็นผู้เล่นที่ลงสนามในพรีเมียร์ลีกมากที่สุดอันดับสาม รองจากไรอัน กิ๊กส์และแฟรงค์ แลมพาร์ด และครองสถิติในพรีเมียร์ลีกคือเป็นผู้รักษาประตูที่รักษาสถิติไม่เสียประตูได้นานที่สุด
ในปี 2012 เขาได้รับพระราชทานเครื่องราชอิสริยาภรณ์แห่งจักรวรรดิอังกฤษชั้นเอ็มบีอี (Member of the Order of the British Empire) ในฐานะผู้ทำคุณประโยชน์ให้วงการฟุตบอลและการกุศล
เดวิด คาร์เนกี ดยุกที่ 4 แห่งไฟฟ์

| เดอะเกรซ เดวิด คาร์เนกี ดยุกแห่งไฟฟ์ |
| --- | --- |
เกิด: 3 มีนาคม พ.ศ. 2504 (63 ปี) ลอนดอน ประเทศอังกฤษ สหราชอาณาจักร
มีชื่อเสียงจาก: พระนัดดาในเจ้าหญิงม็อด เคาน์เตสแห่งโซเทร็ค  พระปนัดดาในเจ้าหญิงลูอีส พระราชกุมารี
คู่สมรส: แคโรไลน์ แอนน์ บรูสนิง
บุตร: ชาลส์ ดัฟฟ์ คาร์เนกี เอิร์ลแห่งโซเทร็ค ลอร์ดจอร์จ วิลเลียม คาร์เนกี ลอร์ดฮิว อเล็กซานเดอร์ คาร์เนกี
บิดามารดา: เจมส์ คาร์เนกี ดยุกที่ 3 แห่งไฟฟ์ เลดีแคโรไลน์ เวอร์สลีย์
ญาติ: เจ้าหญิงม็อด เคาน์เตสแห่งโซเทร็ค (ย่า) เจ้าหญิงลูอีส พระราชกุมารี (ย่าทวด)
เดวิด คาร์เนกี ดยุกที่ 4 แห่งไฟฟ์ (อังกฤษ: David Carnegie, 4th Duke of Fife)
ประวัติ

เดวิด คาร์เนกี ดยุกที่ 4 แห่งไฟฟ์ เกิดเมื่อวันที่ 3 มีนาคม พ.ศ. 2504 ณ กรุงลอนดอน สหราชอาณาจักร เป็นโอรสคนเล็กและคนเดียวใน เจมส์ คาร์เนกี ดยุกที่ 3 แห่งไฟฟ์ และเลดีแคโรไลน์ เวอร์สลีย์ โดยเมื่อแรกเกิดเขาได้รับบรรดาศักดิ์ที่ เอิร์ลแห่งมัลดัฟฟ์ จนถึงปี ค.ศ. 1992 ได้รับบรรดาศักดิ์ เอิร์ลแห่งโซเทร็ค  และกลายเป็น ดยุกที่ 4 แห่งไฟฟ์ ภายหลังการเสียชีวิตของเจมส์ คาร์เนกี ดยุกที่ 3 แห่งไฟฟ์ บิดาของเขา โดยเขาสืบเชื้อสายมาจากพระเจ้าเอ็ดเวิร์ดที่ 7 แห่งสหราชอาณาจักร ผ่านทางสายบิดา จึงมีสิทธิในการครองราชย์บัลลังก์ ในฐานะพระญาติในสมเด็จพระราชินีนาถเอลิซาเบธที่ 2 แห่งสหราชอาณาจักร
การทำงาน

เดวิด คาร์เนกี ดยุกที่ 4 แห่งไฟฟ์ ลงทุนในเมืองเอดินบะระ โดยเขาเรียนจบจากมหาวิทยาลัยเอดินบะระใน พ.ศ. 2533 โดยปัจจุบันเขาอาศัยใน ปราสาทคีนาริดในแองกัส สก็อตแลนด์ ปราสาทดังกล่าวเป็นปราสาทที่ตระกูลคาร์เนกีอาศัยกันมาเป็นเวลาเกือบ 200 ปี
สมรส

เดวิด คาร์เนกี ดยุกที่ 4 แห่งไฟฟ์ ได้สมรสกับแคโรไลน์ แอนน์ ธิดาเพียงคนเดียวของ มาร์ติน ไบรอัน และเวโนริกา แมรี เมื่อวันที่ 16 มิถุนายน พ.ศ. 2530 ณ กรุงลอนดอน โดยมีบุตรดังนี้
ชาลส์ ดัฟฟ์ คาร์เนกี เอิร์ลแห่งโซเทร็ค
ลอร์ดจอร์จ วิลเลียม คาร์เนกี
ลอร์ดฮิว อเล็กซานเดอร์ คาร์เนกี
นอกจากเขาจะมีบรรดาศักดิ์เป็น ดยุกที่ 4 แห่งไฟฟ์ ซึ่งเป็นพระประสงค์ส่วนพระองค์ในเจ้าหญิงอเล็กซานดรา ดัชเชสที่ 2 แห่งไฟฟ์ (พระมาตุจฉาในบิดา) ที่ประทานให้แก่เจมส์ คาร์เนกี ผู้เป็นบิดาแล้วนั้น ยังมีบรรดาศักดิ์อื่น ๆ ดังนี้
เอิร์ลที่ 13 แห่งโซเทร็ค
เอิร์ลที่ 4 แห่งมัลดัฟฟ์
ลอร์ดคาร์เนกีที่ 13 แห่งคีนาริด
ลอร์ดคาร์เนกีที่ 13 แห่งคีนาริดและริชาร์ล
บารอนที่ 5 แห่งแบร์นฮาร์ด ในเฟอร์เนียร์แห่งเมืองฟอร์ไฟ
คาร์เนกีที่ 10 แห่งบารอนเน็ต
เดวิด เฟรากัต

พลเรือเอกเดวิด กลาสโกว์ ฟาร์รากัต
พลเรือเอกเดวิด กลาสโกว์ ฟาร์รากัต (อังกฤษ: David Glassgow Farragut; พ.ศ. 2344-2413) ผู้บัญชาการกองทัพเรือสหรัฐอเมริกา เกิดใกล้เมืองน็อกซ์วิลล์ รัฐเทนเนสซี เข้าเป็นนักเรียนทำการนายเรือในปี พ.ศ. 2353 เมื่ออายุยังไม่ถึง 10 ขวบดี ฟาร์รากัตได้เข้าร่วมรบกับฝ่ายอังกฤษ เมื่อ พ.ศ. 2355 และได้รับมอบหมายให้เป็นนายเรือและบังคับบัญชาเรือของข้าศึกที่เรือยูเอสเอส เอสเซกซ์ยึดได้และนำเรือแล่นฝ่าสมรภูมิไปจอดเทียบท่าได้อย่างปลอดภัยเมื่อมีอายุเพียง 12 ปี และต่อมาในปี พ.ศ. 2363 ได้เข้าร่วมสู้รบกับพวกโจรสลัด
ในระหว่างสงครามกลางเมืองอเมริกัน ฟาร์รากัตได้เป็นผู้นำกองกำลังฝ่ายสหภาพเข้ายึดนิวออร์ลีนส์ เมื่อ พ.ศ. 2405 มีส่วนร่วมในการเข้ายึดวิกส์เบิร์กในปีต่อมาและในปี พ.ศ. 2407 ถัดมาได้เข้ายึดอ่าวโมบิลล์ รัฐอัลลาบามา
เดวิด ฟาร์รากัตได้รับการเลื่อนยศเป็นพลเรือเอก (Admiral) คนแรกของสหรัฐฯ แต่เนื่องจากสุขภาพที่เสื่อมลง บทบาทในกองทัพเรือของฟาร์รากัตจึงลดน้อยลงมากในภายหลัง
เดวิด อีเกิลแมน

เดวิด อีเกิลแมน (อังกฤษ: David Eagleman) เกิดเมื่อวันที่ 25 เมษายน พ.ศ. 2514 เป็นนักประสาทวิทยาและนักเขียนชาวอเมริกัน เป็นที่รู้จักจากงานเขียนเกี่ยวกับ ความยืดหยุ่นของสมอง การรับรู้เวลา ซินเนสทีเซีย และประสาทวิทยาทางกฎหมาย อีเกิลแมนเป็นนักวิจัยทุนรางวัลกูเกนไฮม์เฟลโลวชิปส์ (Guggenheim Fellowship) ด้านประสาทวิทยาประจำปี พ.ศ. 2554 และเป็นพิธีกรรายการโทรทัศน์ The Brain ออกอากาศในประเทศสหรัฐอเมริกา
ผลงานเขียนของอีเกิลแมนหลายชิ้นได้รับการตีพิมพ์เป็นภาษาต่างๆ กว่า 28 ภาษา งานเขียนที่มีชื่อเสียงของเขา อาทิ Wednesday is Indigo Blue: Discovering the Brain of Synesthesia (พ.ศ. 2552) Incognito: The Secret Lives of the Brain (พ.ศ. 2554) เป็นต้น
ผลงานที่ได้รับการแปลเป็นภาษาไทย

ซัม: สี่สิบเรื่องเล่าหลังความตาย แปลโดย ณัฐกานต์ อมาตยกุล (กรุงเทพฯ: ไจไจบุ๊คส์, 2558)
เดวิด เมย์เลอร์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เดวิด จอห์น เมเลอร์
เกิด:   (1989-05-29) 29 พฤษภาคม ค.ศ. 1989 (35 ปี)
เกิดที่:  คอร์ก สาธารณรัฐไอร์แลนด์
สูง:  190 ซ.ม.
ตำแหน่ง:  กองกลาง
ชุดเยาวชน
:  คอร์ก ซิตี
ชุดใหญ่*
| ปี |  ทีม |  ลงเล่น† |  (ประตู)† |
| 2008 |  คอร์ก ซิตี |  10 |  (0) |
| 2008–2013 |  ซันเดอร์แลนด์ |  25 |  (0) |
| 2012–2013 |  →ฮัลล์ ซิตี (ยืมตัว) |  10 |  (3) |
| 2013–2018 |  ฮัลล์ ซิตี |  147 |  (13) |
| 2018–2019 |  เรดิง |  5 |  (0) |
| 2019 |  → คอเวนทรีซิตี (ยืมตัว) |  5 |  (0) |
ทีมชาติ‡
| 2009–2010 |  สาธารณรัฐไอร์แลนด์ U21 |  5 |  (0) |
| 2012–2018 |  สาธารณรัฐไอร์แลนด์ |  26 |  (0) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 7 พฤศจิกายน 2018.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 7 มิถุนายน 2018
เดวิด จอห์น เมเลอร์ (อังกฤษ: David John Meyler, เกิดเมื่อวันที่ 29 พฤษภาคม ค.ศ. 1989) เป็นอดีตนักฟุตบอลชาวไอริช ตำแหน่งกองกลาง
เดวิด เอ. อาร์. ไวต์

| เดวิด เอ>  อาร์. ไวต์ |
| --- | --- |
เกิด:  (1970-05-12) พฤษภาคม 12, 1970 (54 ปี) เดวิด แอนดรูว์ รอย ไวต์ ดอดจ์ซิตี รัฐแคนซัส สหรัฐอเมริกา
คู่สมรส: แอนเดรีย โลแกน (2003–ปัจจุบัน)
อาชีพ: นักแสดง นักเขียนบท โปรดิวเซอร์
ปีที่แสดง: 1990–ปัจจุบัน
เดวิด แอนดรูว์ รอย ไวต์ (อังกฤษ: David Andrew Roy White) หรือ เดวิด เอ. อาร์. ไวต์ เกิดเมื่อวันที่ 12 พฤษภาคม ค.ศ. 1970 เป็นนักแสดง นักเขียนบทและโปรดิวเซอร์ชาวอเมริกัน เขาเริ่มอาชีพนักแสดงด้วยการแสดงในละครซิตคอมเรื่อง Evening Shade ในปี ค.ศ. 1990
เดวิด คอปเปอร์ฟิลด์ (นักมายากล)

สำหรับความหมายอื่น ดูที่ เดวิด คอปเปอร์ฟิลด์ (แก้ความกำกวม)
| เดวิด คอปเปอร์ฟิลด์ |
| --- | --- |
เดวิด คอปเปอร์ฟิลด์
เกิด: เดวิด เซธ คอตคิน  (1956-09-16) กันยายน 16, 1956 (68 ปี) เมตุเชน รัฐนิวเจอร์ซีย์ สหรัฐอเมริกา
อาชีพ: นักมายากล นักเขียน ผู้กำกับละคร
ปีปฏิบัติงาน: 1974–ปัจจุบัน
คู่รัก: คลอเดีย ชิฟเฟอร์ (1993–1999)   โคลอี กอสเซลิน (2006–ปัจจุบัน)
บุตร: 1
เว็บไซต์: www.dcopperfield.com
เดวิด คอปเปอร์ฟิลด์ (อังกฤษ: David Copperfield) (ชื่อแรกเกิดคือ เดวิด เซธ คอตคิน - David Seth Kotkin) เกิดวันที่ 16 กันยายน พ.ศ. 2499 เป็นนักมายากลชาวอเมริกันที่มีชื่อเสียงมากคนหนึ่งของโลก ลักษณะการแสดงของคอปเปอร์ฟิลด์มีลักษณะของการเล่าเรื่อง โดยมายากลที่มีชื่อเสียงได้แก่ การเสกให้เทพีเสรีภาพหายไป การลอยตัวข้ามแกรนด์แคนยอน และการเดินทะลุผ่านกำแพงเมืองจีน
เดวิดได้รับรางวัลมาแล้ว มากมายอย่าง Emmy Awards หรือ Entertainer of the Year และยังได้รับเกียรติจากพิพิธภัณฑ์มาดามทุซโซ ซึ่งเป็นพิพิธภัณฑ์หุ่นขี้ผึ้งจำลองของบุคคลสำคัญของโลก ในกรุงลอนดอนที่ให้เขาเป็นหนึ่ง ในฐานะบุคคลสำคัญ ของโลกเช่นกัน แถมยังเป็นบุคคลสำคัญของวงการบันเทิง ระดับโลกใน Hollywood Walk of Fame อีกด้วย
ประวัติ

คอปเปอร์ฟิลด์เกิดที่เมือง เมตุเชน (Metuchen) รัฐนิวเจอร์ซีย์ เป็นครอบครัวชาวยิวอพยพมาจากยูเครน โดยเขาได้เริ่มฝึกมายากลเมื่ออายุ 12 ปี พอเขาอายุได้ 16 ปี เขาก็ได้ไปเรียนเพิ่มเติมวิชามายากล ในขณะที่ได้เข้าเรียนที่มหาวิทยาลัยนิวยอร์ก เขาได้ถูกเชิญให้เล่นในทุกๆ งานของมหาวิทยาลัย จนได้รับฉายาว่า The Magic Man ซึ่งงานโชว์ของเขาเป็น การแสดงที่ทั้งร้อง ทั้งเต้นสลับกับมายากลได้อย่างกลมกลืน และโชว์แรกในชีวิตของเขาที่ใช้เป็นเครื่องหมายการค้า นั่นคือ เดวิด คอปเปอร์ฟิลด์ โดยใช้ชื่อของเขาเองเป็นชื่อโชว์ ซึ่งจัดขึ้นที่ชิคาโก้ และก็ประสบความสำเร็จเป็นอย่างมาก เป็นการเปิดการแสดงที่ยาวนาน จนกระทั่งสถานีโทรทัศน์เอบีซี ได้ติดต่อให้มาแสดงในรายการแสดงมายากลของสถานี เพื่อออกอากาศเป็นซีรีส์แพร่ภาพไปทั่วโลก
ชีวิตส่วนตัว

เดวิด คอปเปอร์ฟิลด์ เคยเป็นข่าวดังด้วยการควงกับซูเปอร์โมเดลสาว คลาวเดีย ชิฟเฟอร์ มาก่อน โดยหมั้นหมายกันไว้หลังจากทั้งคู่ควงกันเมื่อปี ค.ศ. 1994 ก่อนที่จะถอนหมั้นกันในปี ค.ศ. 1999
ปัจจุบันเดวิดคบหาอยู่กับโคลอี กอสเซลิน นางแบบชาวฝรั่งเศสที่อายุน้อยกว่าเขา 28 ปี ทั้งคู่มีบุตรสาวด้วยกัน 1 คน ชื่อ สกาย (เกิด เดือนกุมภาพันธ์ ค.ศ. 2010)
แหล่งข้อมูลอื่น

เว็บไซต์อย่างเป็นทางการ (อังกฤษ)
เดวิด โคค

| เดวิด โคค |
| --- | --- |
เดวิด โคค เมื่อ ค.ศ. 2015
เกิด: เดวิด แฮมิลตัน โคค 3 พฤษภาคม ค.ศ. 1940(1940-05-03) Wichita, Kansas, สหรัฐอเมริกา
เสียชีวิต: 23 สิงหาคม ค.ศ. 2019(2019-08-23) (79 ปี) Southampton, New York, สหรัฐอเมริกา
การศึกษา: สถาบันเทคโนโลยีแมสซาชูเซตส์ (วิทยาศาสตร์บัณฑิต, วิทยาศาสตร์มหาบัณฑิต)
อาชีพ: รองประธานของโคคอินดัสตรี
มีชื่อเสียงจาก: ผู้ใจบุญต่อสถาบันวัฒนธรรมและการแพทย์ ผู้สนับสนุนลิเบอร์เทเรียนและอนุรักษ์นิยม
พรรคการเมือง: ลิเบอร์เทเรียน (ก่อน 1984) รีพับลิกัน (1984–2019)
กรรมการใน: Aspen Institute, Cato Institute, Reason Foundation, Americans for Prosperity Foundation, WGBH, Massachusetts Institute of Technology, Smithsonian National Museum of Natural History, Metropolitan Museum of Art, American Ballet Theatre, Lincoln Center for the Performing Arts, Deerfield Academy, NewYork–Presbyterian Hospital, Memorial Sloan Kettering Cancer Center, American Museum of Natural History
คู่สมรส: จูเลีย เฟลเชอร์ โคค (สมรส 1996)
บุตร: 3
บิดามารดา: เฟร็ด ซี. โคค แมรี โรบินสัน
ญาติ: เฟรเดริก อาร์. โคค (พี่ชาย) ชาร์ลส์ โคค (พี่ชาย) บิล โคค (น้องชายฝาแฝด)
เดวิด แฮมิลตัน โคค (อังกฤษ: David Hamilton Koch ออกเสียงว่า /koʊk/) เป็นนักธุรกิจ นักการเมือง และวิศวกรเคมีชาวอเมริกัน เกิดเมื่อวันที่ 3 พฤษภาคม ค.ศ. 1940 เป็นอดีตเจ้าของร่วมและประธานของบริษัทโคคอินดัสตรี ยักษ์ใหญ่ในอุตสาหกรรมปิโตรเลียม เคมี พลังงาน พลาสติก แร่ธาตุ ปุ๋ยเคมี และกระดาษ บริหารงานร่วมกับชาลส์ โคค ผู้เป็นพี่ชาย โดยรับกิจการต่อจากบิดาและขยายกิจการจนเติบโต ชาร์ลส์เคยได้รับการจัดอันดับให้เป็นบุคคลที่ร่ำรวยที่สุดอันดับ 11 ของโลกโดยนิตยสารฟอบส์เมื่อเดือนมิถุนายน ค.ศ. 2019 ด้วยมูลค่าทรัพย์สินสุทธิประมาณ 50.5 พันล้านดอลลาร์สหรัฐ ก่อนจะเสียชีวิตในวันที่ 23 สิงหาคม ค.ศ. 2019
เดนเซล วอชิงตัน

| เดนเซล วอชิงตัน |
| --- | --- |

สารนิเทศภูมิหลัง
เกิด:  (1954-12-28) 28 ธันวาคม ค.ศ. 1954 (69 ปี) เดนเซล เฮย์ส วอชิงตัน จูเนียร์
รางวัล
ออสการ์: นักแสดงนำฝ่ายชาย   2001 Training Day   นักแสดงสมทบฝ่ายชาย    1989 Glory
ลูกโลกทองคำ: นักแสดงสมทบชายยอดเยี่ยม    1990 Glory   นักแสดงนำชายยอดเยี่ยม ประเภทดรามา    1999 The Hurricane
ฐานข้อมูล
IMDb
เดนเซล เฮย์ส วอชิงตัน จูเนียร์ (อังกฤษ: Denzel Hayes Washington, Jr.) เกิดเมื่อวันที่ 28 ธันวาคม ค.ศ. 1954 เจ้าของรางวัลออสการ์สองครั้ง และผู้ชนะจากรางวัลลูกโลกทองคำ เป็นนักแสดง ผู้กำกับชาวอเมริกัน เขาเริ่มเป็นที่รู้จักเมื่อเขารับบทเป็น โรเบิร์ต แมคคอลล์ จากภาพยนตร์ชุดเรื่องมัจจุราชไร้เงา
เดวิด เคย์

เดวิด วินเซนต์ โฮป (อังกฤษ: David Vincent Hope; เกิด 14 ตุลาคม พ.ศ. 2507) หรือที่รู้จักกันดีในชื่อ เดวิด เคย์ เป็นนักพากย์เสียงชาวแคนาดา เขามีชื่อเสียงจากการรับบทในแอนิเมชั่น เช่น เมกาตรอนในซีรีส์ทรานสฟอร์เมอร์สห้าเรื่อง (บีสต์วอร์ส, บีสต์แมชีนส์, อาร์มาดา, อีเนอร์กอน และ ไซเบอร์ตรอน), ออพติมัสไพรม์ใน ทรานสฟอร์เมอร์ส: แอนิเมต, โปรเฟสเซอร์เอ็กซ์และอโพคาลิฟส์ใน เอ็กซ์เมน: อีโวลูชั่น, โครนอสในคลาสออฟเดอะไททันส์, ไคเบอร์และช็อคควอต์ชใน เบน 10: ออมิเวิร์ส, ตัวละครหลายตัวในอเวนเจอร์สแอสเซมเบิล, ผู้ประกาศข่าวในภาพยนตร์ของพิกซาร์เรื่อง อัพ และดัคเวิร์ธในภาพยนตร์รีบูตเรื่องดักเทลส์ เขายังเป็นที่รู้จักจากบทบาทในแอนิเมะเช่น เซสโชมารุในอินูยาชาและเทรส คูเชรนาดาในโมบิลสูทกันดั้มวิง และบทบาทในวิดีโอเกมเช่น แคลงก์ในซีรี่ส์เรื่อง ราเชตและแคลงก์และนาธาน เฮลในซีรี่ส์รีซิสแทนซ์ เขายังเป็นผู้ประกาศของลาสวีคทูไนต์วิธจอห์นโอลิเวอร์ทางช่อง HBO
แหล่งข้อมูลอื่น

เว็บไซต์ทางการ
David Kaye ที่อินเทอร์เน็ตมูวีเดตาเบส
เดวิด เคย์  ที่เครือข่ายข่าวอนิเมะ
Interview with David Kaye – Jan 2004
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  สหรัฐ 
ศิลปิน:  มิวสิกเบรนซ์ 
อื่น ๆ:  IdRef